Museum – et program om norsk historie

Museum – et program om norsk historie er et norsk radioprogram og podcast om arkeologi og norsk historie som gikk på NRK Radio fra 2001 til 2020. Til sammen ble det laget 809 episoder. Programmet besto av reisereportasjer fra hele Norge, Norden og noen ganger også fra fjernere steder i Europa og USA. I programmet ble  særlig historikere, arkivarer, arkeologer i felt, lokalhistorikere og tidsvitner som fortalte om historiske steder, nye funn og temaer fra norsk og nordisk historie, med et tidsspenn fra istiden til samtidshistorie.   

Det ble sendt på P2 og produsert av NRK Østfold, og hver episode var vanligvis 26 minutter. Programmet ble de første 12 år ledet av Øyvind Arntsen alene, men fra 2013 var også NRK-journalist Jan Henrik Ihlebæk programleder for noen av programmene. Fra høsten 2015 til 2020 var Ihlebæk vært fast programleder sammen med Arntsen.  

 Utmerkelser 
Museum ble i 2012 hedret med, ViS-prisen, som er Vitenskapsakademiet i Stavangers pris for forskningsjournalistikkNRK Østfold Norske medier hedret Museum 16.04.2012 I 2014 ble programmet tildelt Sverre Steen-prisen for «Bred, levende og entusiastisk formidling [som] bidrar til å skape historieinteresse og kunnskapsglede blant store grupper». Sverre Steen-prisen gis av Den norske historiske forening (HIFO). MUSEUMs programleder Øyvind Arntsen ble i 2014 også tildelt Riksmålsforbundets Lytterpris.  

 Referanser 
miniatyr|Fra programmet om Klåstadskipet, restene etter et vikingskip fra Vestfold. Bildet viser skipet i Slottsfjellsmuseet i Tønsberg med arkeologen Arne Emil Christensen jr. som var ansvarlig for utgravningen i 1970. 

 Eksterne lenker  
 NRK Programmets hjemmeside

Kategori:Radioprogrammer på NRK Radio
Kategori:Arkeologi i Norge
Kategori:Norges historie
Kategori:Norske faktaprogrammer på radio
Kategori:Norske radioprogrammer fra 2000-årene
Kategori:Norske radioprogrammer fra 2010-årene
Kategori:Norske radioprogrammer fra 2020-årene